Ełesion

__HIDDENCAT__

alt=Na urna|miniatura|198x198px|Na urna

L'ełesion xe on metodo de selta del titolare o titolari de on ufiso da parte dei menbri de on colejo, corpo eletorale o altra xente,  che i xe ciamai a segnar le so prefarense traerso el voto par una o pì anime (na lista), voti che i vien trasformai in na selta coletiva, su la baxe de regole prestabilie.

Inte el caxo el colejo el sia ciamà a sieliere i so stesi membri, se parla invese de cooptasion.

 Descrision 
Le anime che le ga el dirito de votar le se ciamà eletori; chele che le va propio a votare partesipando a la elesion le se ciama votanti. Le anime che le pole esar votae, le xe dite candidai. In alguni tipi de elesion i pole esar votai tuti i eletori o parsin le persone foreste; in altri tipi, invese, i pole esar votai solo cheli che i manifesta prima de l'elesion, segondo le regole prestabilie, la propria candidaura, che xe la volontà de esar candidai. Segondo i caxi, i candidai i pole prexentar 
miniatura|280x280px|Sgabiosi eletorali inte na scola
la so candidaura in maniera singola o riunii in liste. El dirito de esprimare el voto xe dito eletorà ativo, el dirito de candidarse par esar eleto se ciama eletorà pasivo. Inte le elesion dei titolari de ufisi colejali, i singoli posti da menbro del colejo da elexare, i xe diti seji. In ste elesion, i eletori i pole esar divixi in coleji eletorali, sascun de sti qua i elexe uno o pì menbri de l'ufiso colejale: Inte el primo caxo el colejo eletorale xe dito uninominale, inte el segondo plurinominale. Se el colejo eletoral xe ristreto so baxe teritoriale, xe anca dito circostrision eletorale (o distreto eletorale).

On elesion la pole svolxarse co voto segreto, o sia in modo che no se conosa el voto scrito da on determinà eletore, o co voto conosuo, in caxo contraro. De solito se dopara la prosedura vanti scrita: In un sejo eletoral, vien predisposte de le schede co suscrito le sielte pusibili, l'eletore ponta na croxe o un altro scarabiso justo sol nome o so el sinbolo vosuo, dopo el buta la scheda inte na urna. Inte el caxo del voto segreto, l'eletore vota inte on sgabioso sarà e el piega la scheda prima de ndarghe fora, in maniera che nisuni posa vedar el so voto. A la fine, tute le schede le vien tirae fora da l'urna e vien contà i voti scriti.

Inte i paexi democratisi, l'elesion xe la maniera andove i sitadini i sielie i so raprexentanti inte i organi de el podere lexislativo e, in alguni caxi, anca i titolari de organi del poder executivo e xudisiario, a livelo nasional o local. Ste elesion le se tien a voto secreto, par garantirghe la libartà dei votanti, segondo na prosedura ciamada dirito eletorale.

 Tipi de elesion 
Le elesion le pole servir par dar careghe publeghe o privae. Existe difarenti tipoloxie de elesion publeghe:

Ełesion pułiteghe, par l'elesion del parlamento o del goerno del Paexe;
Ełesion aministradive, par l'elesion dei raprexentanti e dei executivi dei enti teritoriali (in Italia: rejon, provinse, comuni, sità metropolitane);
Ełesion primarie, par stabilire in antisipo el candidà, in raprexentansa de on determinà partio o coalision, a le elezioni pułìteghe/amministrative che vien.
Ełesion eoropee, par el Parlamento Eoropeo.

El metodo de l'elesion el vien doparà anca da molte organixasion privae, dai club a le asociasion sensa fin de lucro, par sieliere i propri aministradori.

La sielta del candidà pole esar direta o indireta. Inte le elesion direte i votanti i segna diretamente sui candidai. Inte na elesion indireta, xe on modo andove i votanti no i sielie tra dei candidai a na carega, ma i elexe anime che dopo le podarà sieliere se ndare in carega o no.

 Corelade 

 Astensionismo
 imbrojo ełetorałe
 Capoełetore
 Cooptasion
 Ełesion aministrative
 Exit poll
 Democrasia
 Goerno
 Parlamento
 Partio pułitego
 Promesa eletorałe
 Sejo eletorałe
 Sufrajo universałe
 Sistema ełetorałe
 Voto de prefarensa
 Voto de scanbio
 Sondajo de opinion
 Campagna ełetorałe

Categoria:Derito aministrativo
Categoria:Derito costitusionałe
Categoria:Ełesion